  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 9-тӥ тулыспалэ Алнашын нимысьтыз ожгар ужрадэ пыриськисьёслы дурбасьтонъя «Защитим Россию» ӟечлэсьтон концерт ортчиз. Билет вузамлэсь коньдон ожграчиослэсь кулэяськонзэс быдэстыны мыноз. Со сярысь Удмуртиысь тӧролэн но кивалтэтлэн пресс-службазы ивортӥз. Ёросысь коллективъёс патриот мылкыдо кырӟанъёсты быдэстӥзы, озьы ик сцена вылэ эктӥсьёс потазы. « Та концертэн ми буре вайиськомы элькунысьтымы пиосты, кин кунмылэсь эриксэ пумозяз утиз но уте, со кышноос но анайёс понна, кин картэзлэсь но пиезлэсь улэпен но таза берытскемзэ возьма. <…> Вань кужымен, коньдонэн но мылкыдэн, ожгарчиосмылы юрттом » Александр Иванов, Алнаш ёрос администрацилэн тӧроезлэн мерлыко ужпумъёсъя воштӥсез Алнаш ёрос «Жёны героев» улосвылкуспо фотопроект борды но итӥськоз. Адӟытонэз 23-тӥ тулыспалэ, Атыкай музъемез утисьлэн нуналэзлы сӥзем концерт дыръя ёросысь лулчеберет юртын сӥё-дано усьтозы. Ватсалом, ӟечлэсьтон концертэ люкаськемъёс азьын «Российский союза ветеранов Афганистана» мер огазеяськонлэн Удмуртиысь ёзэтэзлэн кивалтӥсез Александр Манахов вераськиз. Со Ижкарысь вузкарон центрез обороная кулэяськонэз быдэстон улэ тупатон ужпумез ӝутӥз. « Асьме пиос шаермес тужгес ӟеч ожгар тӥрлыкен утьыны кулэ. Росси арми понна вузъёс лэсьтонын Ижкар котьку но одӥгез устоез кар вал. Кунмы понна секыт вакытэ асьмеос ум быгатӥське вузкарон центръёс но асьме ожгарчиослэн улонзы куспын бырйиськыны. Валаны кулэ вылӥ шонерлыко вузъёс поттонлэсь кулэлыксэ » Александр Манахов, «Российский союза ветеранов Афганистана» мер огазеяськонлэн Удмуртиысь ёзэтэзлэн кивалтӥсез Тодэ вайытом, 11-тӥ тулыспалэ Ижкарын нимысьтыз ожгар ужрадэ пыриськисьёслы Атыкай музъемез утисьлэн нуналэзлы кузьымъёс люкан мыноз. Тегъёс: Алнаш ӟечлэсьтон нимысьтызужрад Удмуртия  